title: "Plankton"
text: "Plankton as nian kategorii uun a s\u00fcstemaatik faan a biologii. Am ment diar at labenen m\u00e4, diar uun't weeder lewet an ham m\u00e4 a struum ambidriiw l\u00e4\u00e4t. Labenen, diar uk jin a struum sw\u00e4\u00e4m koon, as nian plankton, det het nekton.\nAt wedenskap am't plankton begand m\u00e4 Johannes Peter M\u00fcller, di faan 1846 \u00fc\u00fcb Halaglun werket h\u00e4\u00e4.\nPlankton as miast letj, fiiner \u00fcs en minskenhiar. Oober uk glaagen, diar auer 9 m lung wurd k\u00f6n, hiar diartu, auer jo m\u00e4 a struum hen an weder driiw.\n\nS\u00fcstemaatik \nPlankton hiart tu trii grat hoodkategoriin uun a biologii:\n Bakterioplankton hiart tu a bakteerien\n Phytoplankton hiart tu a plaanten\n Zooplankton hiart tu a diarten\n\nBed\u00fc\u00fcdang \nPlankton komt f\u00f6\u00f6raal diar f\u00f6\u00f6r, huar f\u00f6l s\u00fcrstoof uun't weeder as. Det as miast diar, huar't ei so warem as. An do br\u00fckt plankton mineraalen, am tu waaksen. Sodenang fanjst D\u00fc plankton uun a naite faan a k\u00fcsten m\u00e4 kuul struumer. An diar finj do uk a fasker nooch tu freeden. \u00dc\u00fcb det koord (rochts) as det f\u00f6\u00f6rkemen faan plankton jonkgreen uunmoolet.\nBek\u00e4\u00e4nd slacher faan diarten, diar f\u00f6\u00f6raal faan plankton lewe, san:\n Bl\u00e4waal\n Finwaal\n Waalhei\n Riisenhai\n Flamingo\n Atlantik-Hiarang\n Sardiin\n Hees\n\nFerwis efter b\u00fctjen \n\nBiologii\nFaskerei"